Document ID: /roh_data/filtered/fineweb-2-filterrobots_roh.jsonl.gz/27811

La limita da 100 persunas vala er per restaurants ed occurrenzas sche las mesiras da protecziun na pon betg vegnir tegnidas en ed i na dat nagin obligatori da mascras. Ils dus chantuns da Basilea, il Soloturn e l'Argovia han tratg questa decisiun per tegnair sut controlla las infecziuns en la regiun, hai num en ina communicaziun. Las restricziuns valan davent da damaun enfin la fin da quest onn.
Gia l'emna passada aveva il chantun Tessin decis ina limita da 100 persunas per clubs ed in maximum da 30 persunas per demonstraziuns. Mesiras pli strictas enconuschan er il chantun Vad ed il Giura. Là vala in obligatori da trair en mascras en stizuns e butias.